
I boken får du:

- Konkrete tips for å hjelpe deg å komme i gang

-Kunnskap om hvordan du planlegger og dyrker gjennom året

- Ideer om hvordan hele familien kan delta – og ha det gøy sammen

- En plan som hjelper deg bygge et beredskapslager og en grønnere livsstil

Dette er en bok for deg som vil gjøre noe – for deg selv, for fellesskapet og for framtida.

Det er i felleskap vi bygger fremtiden!




Det var en gang et lite frø:

Takk og inspirasjon

[image: ]

Denne boka er resultatet av mange timer med refleksjon, praktisk erfaring, idéutveksling og inspirasjon hentet fra både egne prosjekter, nabolag, naturen og samtaler som har grodd fram underveis.

En helt spesiell takk går til min farmor og farfar, som i min barndom var en stor inspirasjon. De hadde byens fineste hage – et frodig paradis der det alltid var noe som grodde, blomstret og modnet.

Med en urokkelig kjærlighet til jorda og naturen, jobbet de timevis i hagen hver eneste dag. Som barn fulgte jeg dem med beundring, og det de ga meg, var langt mer enn bare grønnsaker og blomster – de ga meg røttene til det hele.

Deres innsats og glede over å dyrke, dele og stelle plantene sine lever videre i meg – og i denne boka.

En ekstra takk til min kone Christina, som er drivkraften i vår selvforsyningsreise, og som har bidratt med både inspirasjon, støtte og de private bildene som brukes denne boka. Uten deg – ingen jord under neglene og ingen bok på bordet.

